ระเบียบกรุงเทพมหานครระเบียบกรุงเทพมหานครว่าด้วยการเงินการส่งและการแบ่งผลกำไรสุทธิของการพาณิชย์ของกรุงเทพมหานครพ.ศ.๒๕๔๘ โดยที่เป็นการสมควรปรับปรุงระเบียบกรุงเทพมหานคร ว่าด้วยการรับเงินการเบิกจ่ายเงินการเก็บรักษาเงิน การนำส่งเงิน การตรวจเงินและการจัดสรรผลกำไรประจำปีของการพาณิชย์ของกรุงเทพมหานครให้เหมาะสมยิ่งขึ้นอาศัยอำนาจตามความในมาตรา ๔๙ แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘ ประกอบกับข้อ ๑๗ แห่งข้อบัญญัติกรุงเทพมหานคร เรื่องสถานธนานุบาลกรุงเทพมหานคร พ.ศ.๒๕๓๔ ข้อ ๑๗ แห่งข้อบัญญัติกรุงเทพมหานคร เรื่อง สำนักงานตลาด พ.ศ. ๒๕๓๔ และข้อ ๑๖ แห่งข้อบัญญัติกรุงเทพมหานคร เรื่อง สำนักงานพัฒนาที่อยู่อาศัยพ.ศ. ๒๕๔๕ ผู้ว่าราชการกรุงเทพมหานครจึงกำหนดระเบียบขึ้นไว้ ดังต่อไปนี้ข้อ ๑ ระเบียบนี้เรียกว่า ระเบียบกรุงเทพมหานครว่าด้วยการเงิน การส่งและการแบ่งผลกำไรสุทธิของการพาณิชย์ของกรุงเทพมหานคร พ.ศ. ๒๕๔๘ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิก(๑) ระเบียบกรุงเทพมหานคร ว่าด้วยการรับเงิน การเบิกจ่ายเงินการเก็บรักษาเงิน การนำส่งเงินการตรวจเงิน และการจัดสรรผลกำไรประจำปีของสถานธนานุบาลกรุงเทพมหานครพ.ศ. ๒๕๓๙(๒) ระเบียบกรุงเทพมหานคร ว่าด้วยการรับเงิน การเบิกจ่ายเงินการเก็บรักษาเงิน การนำส่งเงินการตรวจเงิน และการจัดสรรผลกำไรประจำปีของสถานธนานุบาลกรุงเทพมหานคร(ฉบับที่ ๒) พ.ศ. ๒๕๔๓(๓) ระเบียบกรุงเทพมหานคร ว่าด้วยการรับเงิน การเบิกจ่ายเงินการเก็บรักษาเงิน การนำส่งเงินการตรวจเงิน และการจัดสรรผลกำไรประจำปีของสำนักงานตลาดกรุงเทพมหานคร พ.ศ. ๒๕๔๐บรรดาระเบียบ ข้อบังคับ หรือคำสั่งอื่นใดในส่วนที่ได้กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ ให้ใช้ระเบียบนี้แทนข้อ ๔ ในระเบียบนี้คณะกรรมการ หมายความว่าคณะกรรมการบริหารกิจการสถานธนานุบาลกรุงเทพมหานครคณะกรรมการบริหารสำนักงานตลาดกรุงเทพมหานคร และคณะกรรมการบริหารสำนักงานพัฒนาที่อยู่อาศัยผู้อำนวยการ หมายความว่าผู้อำนวยการสำนักงานสถานธนานุบาลกรุงเทพมหานครผู้อำนวยการสำนักงานตลาด และผู้อำนวยการสำนักงานพัฒนาที่อยู่อาศัยหน่วยงาน หมายความว่าหน่วยงานตามการแบ่งส่วนการบริหารของการพาณิชย์ของกรุงเทพมหานคร ตั้งแต่ระดับฝ่ายขึ้นไปและให้รวมถึง หน่วยงานที่เรียกชื่ออย่างอื่นที่เทียบได้ไม่ต่ำกว่าระดับฝ่ายหน่วยการคลัง หมายความว่าหน่วยงานซึ่งมีหน้าที่เกี่ยวกับการรับเงิน การเบิกจ่ายเงินการถอนเงิน การนำส่งเงินการฝากเงิน และการเก็บรักษาเงิน ให้รวมถึง สถานธนานุบาลและตลาดด้วยเจ้าของงบประมาณ หมายความว่าหน่วยงานที่ได้รับงบประมาณรายจ่าย ไม่ว่าจะเป็นงบประมาณรายจ่ายที่ตั้งไว้สำหรับหน่วยงานนั้นๆโดยเฉพาะ หรือเป็นงบประมาณรายจ่ายที่ตั้งไว้ในงบกลาง และให้หมายความรวมถึง หน่วยงานที่ทำการเบิกและจ่ายเงินแทนเจ้าของงบประมาณด้วยพนักงาน หมายความว่า พนักงานสถานธนานุบาลกรุงเทพมหานครพนักงานสำนักงานตลาด และพนักงานสำนักงานพัฒนาที่อยู่อาศัยพนักงานชั่วคราว หมายความว่าพนักงานรายเดือนที่จ้างไว้ปฏิบัติงานที่มีลักษณะเป็นการชั่วคราวโดยมีกำหนดเวลาการจ้างแต่ทั้งนี้ ระยะเวลาการจ้างต้องไม่เกินปีงบประมาณเงินประจำงวด หมายความว่าจำนวนเงินประจำงวดที่เจ้าของงบประมาณได้รับอนุมัติให้เบิกจากหน่วยการคลังเงินกำไรสะสม หมายความว่ายอดรวมของกำไรสุทธิจากการดำเนินงานของการพาณิชย์ของกรุงเทพมหานครในแต่ละปี หลังจากการส่งและการแบ่งผลกำไรสุทธิประจำปีอนุมัติฎีกา หมายความว่าอนุญาตให้จ่ายเงินจากหน่วยการคลังหลักฐานการจ่าย หมายความว่าหลักฐานแสดงว่าได้มีการจ่ายเงินให้แก่ผู้รับหรือเจ้าหนี้ตามข้อผูกพันถูกต้องแล้ว และให้รวมตลอดถึงใบนำส่งเงินต่อหน่วยการคลังด้วยใบสำคัญคู่จ่าย หมายความว่าหลักฐานการจ่ายเงินที่เป็นใบเสร็จรับเงิน ใบรับรองการจ่ายเงินหลักฐานของธนาคารแสดงการจ่ายเงินแก่เจ้าหนี้หรือหลักฐานการนำเงินเข้าบัญชีเงินฝากของผู้รับที่ธนาคาร ทั้งนี้รวมถึงใบนำส่งเงินต่อหน่วยการคลังด้วยเงินยืม หมายความว่า เงินที่หน่วยงานจ่ายให้แก่บุคคลใดยืมเพื่อเป็นค่าใช้จ่ายในการเดินทางไปในกิจการที่เกี่ยวข้องกับการพาณิชย์ของกรุงเทพมหานครหรือปฏิบัติงานอื่นใดในหน้าที่ของการพาณิชย์ของกรุงเทพมหานครทั้งนี้ ไม่ว่าจะจ่ายจากงบประมาณรายจ่าย เงินทดรองราชการ หรือเงินอื่นใดของการพาณิชย์ของกรุงเทพมหานครเงินทดรองจ่าย หมายความว่าเงินที่ให้หน่วยงานมีไว้เพื่อทดรองใช้จ่ายปี หมายความว่า ปีงบประมาณงบเงินรายรับรายจ่าย หมายความว่างบรายรับรายจ่ายที่เกิดขึ้นในรอบปีงบประมาณ โดยแสดงรายรับจริงและรายจ่ายจริงข้อ ๕ ให้ปลัดกรุงเทพมหานครรักษาการตามระเบียบนี้หมวด๑ข้อความทั่วไป ข้อ ๖ บรรดาแบบพิมพ์ แบบรายงานการเงิน เอกสาร สมุดบัญชีทะเบียนต่างๆ ที่ใช้ในการเบิกจ่ายเงิน และรายงานทางการเงิน ตลอดจนวิธีใช้ให้เป็นไปตามที่ปลัดกรุงเทพมหานครกำหนดข้อ ๗ ผู้มีอำนาจดำเนินการตามระเบียบนี้ จะมอบอำนาจเป็นหนังสือให้แก่ผู้ดำรงตำแหน่งใดก็ได้โดยให้คำนึงถึงระดับตำแหน่งหน้าที่และความรับผิดชอบของผู้ที่จะได้รับมอบอำนาจเป็นสำคัญหากเกิดการเสียหายขึ้นผู้มอบและผู้รับมอบจะต้องรับผิดตามกฎหมายหมวด๒การเบิกเงิน ข้อ ๘ การเบิกเงิน ให้หน่วยงานเจ้าของงบประมาณ หรือหน่วยงานเจ้าของเงินนอกงบประมาณขอเบิกจากหน่วยการคลังโดยตั้งฎีกาเบิกเงินตามที่กำหนดไว้ในข้อ ๙ข้อ ๙ ฎีกาเบิกเงินมี ดังนี้(๑) ฎีกาเบิกเงินรายจ่ายตามงบประมาณ ยกเว้นค่าจ้าง(๒) ฎีกาเบิกค่าจ้าง(๓) ฎีกาเบิกเงินนอกงบประมาณ(๔) ฎีกาเบิกเงินอื่นข้อ ๑๐ การเบิกเงินกับหน่วยการคลังใด ให้กระทำได้แต่เฉพาะภายในวงเงินประจำงวดที่ได้รับอนุมัติเว้นแต่เป็นการเบิกจ่ายงบประมาณรายจ่ายในหมวดค่าจ้างประจำ หมวดค่าจ้างชั่วคราวหมวดค่าสาธารณูปโภคและกรณีการเบิกเงินที่ไม่เกี่ยวกับเงินงบประมาณรายจ่ายข้อ ๑๑ หน่วยงานเจ้าของงบประมาณจะมอบหมายให้หน่วยงานอื่นเป็นผู้ทำการเบิกแทนก็ได้โดยให้ส่งตัวอย่างลายมือชื่อผู้เบิกเพื่อขอทำความตกลงกับหน่วยการคลังก่อนทำการเบิกเงินข้อ ๑๒ การขอเบิกเงินงบประมาณรายจ่ายปีใด ให้วางฎีกาได้จนถึงวันทำการสุดท้ายของปีนั้นหรือวันทำการสุดท้ายของระยะเวลาของงบประมาณรายจ่ายข้ามปีในกรณีที่ได้มีการกันเงินไว้เบิกเหลื่อมปี ให้วางฎีกาได้จนถึงวันทำการสุดท้ายของระยะเวลาการเบิกเงินที่กันไว้เบิกเหลื่อมปีข้อ ๑๓ ฎีกาขอเบิกเงินจะต้องพิมพ์หรือเขียนด้วยหมึกที่ลบได้ยากจำนวนเงินที่ขอเบิกทั้งตัวเลขและตัวอักษรจะต้องพิมพ์หรือเขียนให้ชัดเจนห้ามขูดลบ หากผิดพลาดก็ให้แก้ไขโดยวิธีขีดฆ่าแล้วพิมพ์หรือเขียนใหม่ทั้งจำนวน แล้วให้ผู้เบิกลงลายมือชื่อรับรองการขีดฆ่านั้นด้วยการพิมพ์หรือเขียนจำนวนเงินในฎีกาขอเบิกเงินที่เป็นตัวอักษรให้พิมพ์ หรือเขียนจำนวนที่ขอเบิกให้ชิด คำว่า ตัวอักษรหรือขีดเส้นหน้าจำนวนเงิน อย่าให้มีช่องว่างที่จะพิมพ์หรือเขียนจำนวนเพิ่มเติมให้สูงขึ้นได้ข้อ ๑๔ การตั้งฎีกาการเบิกเงินให้ระบุวัตถุประสงค์ที่จะนำเงินนั้นไปจ่ายโดยต้องได้รับการทวงหนี้หรือใกล้ถึงกำหนดจ่ายเงิน จึงตั้งฎีกาเบิกเงินได้ห้ามมิให้หน่วยงานใดเบิกเงินไปเพื่อเตรียมจ่ายล่วงหน้าและรักษาเงินไว้เกินสิบห้าวันข้อ ๑๕ การเบิกเงินโดยวิธีผัดส่งใบสำคัญคู่จ่าย กระทำได้ภายในกำหนดเวลาไม่เกินสิบห้าวันนับแต่วันรับเงินถ้าการผัดส่งใบสำคัญคู่จ่ายเกินกำหนดเวลาตามวรรคหนึ่งให้หน่วยการคลังเตือนและให้นำส่งอย่างช้าไม่เกินสามสิบวันนับแต่วันรับเงิน เมื่อพ้นกำหนดสามสิบวันแล้วหน่วยงานที่ขอผัดมิได้นำใบสำคัญคู่จ่ายส่งใช้อีก ให้หน่วยการคลังงดจ่ายเงินทุกประเภทให้แก่หน่วยงานนั้นจนกว่าหน่วยงานนั้นจะได้นำใบสำคัญคู่จ่ายส่งใช้ที่ผัดส่งไว้ก่อน จึงจะทำการเบิกจ่ายให้ต่อไปเว้นแต่จะได้รับอนุมัติจากปลัดกรุงเทพมหานครเป็นการเฉพาะรายข้อ ๑๖ ให้หน่วยงานที่เบิกเงินส่งเอกสารแก่หน่วยการคลังเพื่อทำการตรวจสอบ ดังต่อไปนี้(๑) ใบสำคัญคู่จ่ายประกอบเป็นงบตามรายการในฎีกาพร้อมทั้งการขอผัดส่ง(๒) ใบสำคัญคู่จ่ายที่ขอผัดส่งตามข้อ ๑๕ เมื่อได้รับใบสำคัญคู่จ่ายมาแล้วให้นำส่งหน่วยการคลังพร้อมด้วยเงินเหลือจ่าย และต้องมีรายการแสดงว่าได้ผัดส่งไว้ตามฎีกาที่เท่าใดลงวันที่เท่าใด และใบสำคัญที่เท่าใดไว้ด้วยให้ชัดเจนข้อ ๑๗ การเบิกเงินค่าใช้จ่ายค้างเบิกข้ามปีงบประมาณให้นำความในข้อ ๔๐ มาใช้บังคับโดยอนุโลม และอยู่ภายใต้เงื่อนไข ดังต่อไปนี้(๑) เป็นใบสำคัญคู่จ่ายค้างเบิกไม่เกินสามปี(๒) การก่อหนี้ผูกพันต้องไม่เกินยอดเงินคงเหลือของงบประมาณรายจ่ายที่ได้รับอนุมัติในปีนั้น(๓) การนับวัน เดือน ปี ในใบสำคัญค้างเบิกนั้นให้ถือวัน เดือน ปี ที่ส่งมอบวัตถุแห่งหนี้เป็นสำคัญ(๔) ให้ทำการเบิกจ่ายได้เฉพาะหมวดค่าจ้างประจำ หมวดค่าจ้างชั่วคราวหมวดค่าตอบแทนใช้สอยและวัสดุ และหมวดค่าสาธารณูปโภคข้อ ๑๘ ค่าใช้จ่ายที่เกิดขึ้นในปีงบประมาณใด โดยปกติให้เบิกจ่ายจากงบประมาณรายจ่ายของปีนั้นแต่ถ้ามีเหตุจำเป็นไม่สามารถเบิกจ่ายจากงบประมาณรายจ่ายของปีเดียวกันได้ทัน ก็ให้เบิกจากงบประมาณรายจ่ายในหมวดนั้นๆของปีต่อไป ตามข้อ ๑๗ หรือให้เบิกจากงบประมาณรายจ่ายในหมวดรายจ่ายอื่นของปีถัดไปอีกปีหนึ่งถ้าไม่ได้ตั้งงบประมาณรายจ่ายในหมวดรายจ่ายอื่นเพื่อใช้จ่ายตามรายการที่ค้างเบิกให้ดำเนินการโอนเงินงบประมาณรายจ่ายในหมวดใดหมวดหนึ่งไปตั้งจ่ายในหมวดรายจ่ายอื่นตามรายการและจำนวนเงินที่ค้างเบิกนั้นแล้วให้ทำการเบิกจ่ายจากหมวดรายจ่ายอื่นได้แต่การใช้จ่ายนั้นจะต้องไม่เป็นการใช้จ่ายในหมวดค่าครุภัณฑ์ที่ดินและสิ่งก่อสร้าง และไม่เป็นการก่อหนี้ผูกพันเกินยอดเงินคงเหลือของงบประมาณรายจ่ายที่ได้รับอนุญาตในปีที่ล่วงมาแล้วข้อ ๑๙ การเบิกเงินค่าใช้จ่ายค้างเบิกข้ามปี ตามข้อ๑๗ และข้อ ๑๘ ให้แยกฎีกาเบิกเงินต่างหากจากการเบิกเงินตามปกติ โดยให้เขียนหรือประทับตราหัวฎีกาด้วยตัวแดงให้ชัดเจนว่าค่าใช้จ่ายค้างเบิกข้ามปีข้อ ๒๐ การเบิกเงินที่ได้ขอกันเงินไว้เบิกเหลื่อมปีหรือขอขยายเวลาเบิกจ่ายเงินงบประมาณที่ได้ขอกันเงินไว้เบิกเหลื่อมปี ให้ปฏิบัติเช่นเดียวกับการเบิกเงินงบประมาณรายจ่ายและให้เขียนหรือประทับตราหัวฎีกา ด้วยตัวแดงให้ชัดเจนว่า เบิกเหลื่อมปีครบกำหนดจ่าย........................หรือ ขยายเวลาเบิกเหลื่อมปีครบกำหนดจ่าย..พร้อมทั้งกรอกเลขที่ใบขอกันเงินไว้ด้วยข้อ ๒๑ การเบิกเงินซึ่งมีลักษณะเป็นค่าใช้จ่ายประจำและมีการเรียกเก็บเงินเป็นคราวๆ หรือค่าใช้จ่ายอื่นๆ ตามประเภทที่ปลัดกรุงเทพมหานครกำหนดให้ถือว่าค่าใช้จ่ายนั้นเกิดขึ้นเมื่อเจ้าของงบประมาณได้รับแจ้งให้ชำระหนี้ และให้นำมาเบิกจ่ายจากงบประมาณรายจ่ายประจำปีที่ได้รับแจ้งให้ชำระหนี้ได้การเบิกเงินสวัสดิการเกี่ยวกับการศึกษาของบุตร เงินสวัสดิการเกี่ยวกับการช่วยเหลือบุตรเงินสวัสดิการเกี่ยวกับการรักษาพยาบาลหรือเงินสวัสดิการอื่นใดในลักษณะเดียวกัน ให้นำความในวรรคหนึ่ง มาใช้บังคับโดยอนุโลมกรณีเงินสวัสดิการเกี่ยวกับการรักษาพยาบาลที่หน่วยงานได้รับการแจ้งให้ชำระหนี้ในเดือนกันยายนให้เบิกจ่ายจากงบประมาณรายจ่ายในปีที่ได้รับการแจ้งให้ชำระหนี้ หรือเบิกจ่ายในเดือนตุลาคมของปีถัดไปข้อ ๒๒ การซื้อพัสดุหรือจ้างทำของ เมื่อถึงกำหนดที่จะต้องชำระเงินให้หน่วยงานเจ้าของงบประมาณดำเนินการตั้งฎีกาเบิกเงินโดยเร็วอย่างช้าต้องไม่เกินเจ็ดวันทำการนับจากวันที่ได้รับแจ้งให้ชำระหนี้ เว้นแต่กรณีที่มีเหตุผลอันสมควรให้หัวหน้าหน่วยงานผู้เบิกชี้แจงประกอบไว้เป็นหลักฐานประกอบฎีกาขอเบิกเงินข้อ ๒๓ ในการเบิกเงินเพื่อจ่ายเป็นค่าซื้อพัสดุหรือจ้างทำของให้แสดงรายการพัสดุและจำนวนเงินเป็นรายประเภทในฎีกาขอเบิกเงิน และให้ผู้เบิกรับรองด้านหลังฎีกาว่าการเบิกเงินตามฎีกาได้ปฏิบัติตามระเบียบกรุงเทพมหานคร ว่าด้วยการพัสดุของการพาณิชย์ของกรุงเทพมหานครถูกต้องแล้วและมีหนี้สินผูกพันที่ถึงกำหนดหรือใกล้จะถึงกำหนดที่จะต้องจ่ายเงินโดยให้ผู้เบิกลงลายมือชื่อไว้เป็นหลักฐานด้วยข้อ ๒๔ การเบิกเงินในหมวดค่าตอบแทนใช้สอย และวัสดุในลักษณะค่าตอบแทนให้มีหลักฐานแสดงว่าเงินจำนวนที่ขอเบิกนี้ถูกต้องตามวัตถุประสงค์และเป็นไปตามกฎหมายระเบียบข้อบังคับ มติที่ประชุมคณะกรรมการข้อ ๒๕ การเบิกเงินงบประมาณรายจ่ายงบกลางตามที่กำหนดไว้ในข้อบัญญัติกรุงเทพมหานครว่าด้วยวิธีการงบประมาณเป็นค่าใช้จ่ายหมวดใด ให้ปฏิบัติตามกฎหมาย ข้อบัญญัติ ระเบียบ ข้อบังคับ หรือคำสั่งผู้ว่าราชการกรุงเทพมหานครกำหนดไว้สำหรับค่าใช้จ่ายนั้นข้อ ๒๖ การเบิกเงินเพื่อจ่ายเป็นค่าใช้จ่ายในการเดินทางไปราชการที่เกี่ยวข้องกับการพาณิชย์ของกรุงเทพมหานครหากเป็นระยะเวลาติดต่อคาบเกี่ยวไปถึงปีงบประมาณใหม่ จะเบิกเงินล่วงหน้าจากปีงบประมาณปัจจุบันเป็นค่าใช้จ่ายสำหรับระยะเวลาในปีงบประมาณใหม่ได้แต่กรณีจะเป็นประการใดก็ตาม ต้องไม่เกินสามเดือนของปีงบประมาณใหม่ ในกรณีเช่นนี้ ถึงแม้จะเป็นการจ่ายเงินในปีงบประมาณใหม่ให้ถือเป็นใบสำคัญคู่จ่ายของเงินที่เบิกจากปีงบประมาณเก่าได้หมวด๓การกันเงินไว้เบิกเหลื่อมปี ข้อ ๒๗ หน่วยงานใดก่อหนี้ผูกพันไว้ก่อนสิ้นปีงบประมาณโดยสั่งซื้อ สั่งจ้างหรือการเช่าทรัพย์สินครั้งหนึ่ง รายหนึ่งเป็นเงินตั้งแต่ห้าหมื่นบาทขึ้นไปถ้าเห็นว่าจะเบิกเงินไปชำระหนี้ผูกพันนั้นไม่ทันสิ้นปีให้ขอกันเงินไว้เบิกเหลื่อมปีได้อีกหกเดือนปฏิทินนับจากวันสิ้นปีในกรณีที่ไม่ได้ก่อหนี้ผูกพัน แต่มีความจำเป็นจะต้องใช้จ่ายเงินนั้นต่อไปอีกให้หน่วยงานขออนุมัติเบิกเงินเหลื่อมปีจากผู้ว่าราชการกรุงเทพมหานคร และเมื่อได้รับอนุมัติจากผู้ว่าราชการกรุงเทพมหานครแล้วให้ขอกันเงินไว้เบิกเหลื่อมปีได้และให้นำความในวรรคหนึ่งมาใช้บังคับโดยอนุโลมการเบิกจ่ายเงินตามวรรคหนึ่งและวรรคสอง ให้ขยายเวลาออกไปได้อีกไม่เกินปีงบประมาณถัดไปเว้นแต่มีความจำเป็นต้องขอเบิกจ่ายภายหลังเวลาดังกล่าวให้เสนอความเห็นชอบจากสภากรุงเทพมหานครเป็นกรณีๆ ไปข้อ ๒๘ ในกรณีที่หน่วยการคลังไม่สามารถเบิกจ่ายเงินชำระหนี้ได้ทันในวันสิ้นปีงบประมาณแต่ยังมีฎีกาเบิกจ่ายค้างอยู่ให้หน่วยการคลังกันเงินไว้เบิกเหลื่อมปีได้ต่อไปอีกไม่เกินหนึ่งเดือนของปีงบประมาณถัดไปข้อ ๒๙ การขยายเวลาเบิกจ่ายเงินงบประมาณตามข้อ ๒๗ เป็นอำนาจของปลัดกรุงเทพมหานคร โดยให้หน่วยงานดำเนินการก่อนวันครบกำหนดอย่างน้อยสิบห้าวันข้อ ๓๐ การขอกันเงินไว้เบิกเหลื่อมปี ตามข้อ ๒๗ ให้หน่วยงานผู้เบิกยื่นใบขอกันเงินตามแบบและวิธีการที่ปลัดกรุงเทพมหานครกำหนดต่อผู้อำนวยการเพื่อพิจารณาอนุมัติก่อนสิ้นปีอย่างน้อยสิบห้าวันเว้นแต่จะมีเหตุผลสมควรผู้อำนวยการจะอนุญาตให้ขยายเวลายื่นขอกันเงินได้เป็นพิเศษ แต่ทั้งนี้จะต้องไม่เกินวันทำการสุดท้ายของปีนั้นในการยื่นใบขอกันเงินให้แนบสัญญาซื้อ สัญญาจ้าง สัญญาเช่าหรือเอกสารอื่นที่แสดงสภาพหนี้หรือหลักฐานการอนุมัติจากผู้ว่าราชการกรุงเทพมหานคร แล้วแต่กรณีหลักฐานดังกล่าวจะใช้ภาพถ่ายหรือสำเนาซึ่งผู้เบิกหรือผู้ที่ได้รับมอบหมายลงลายมือชื่อรับรองก็ได้ในกรณีที่ยังมิได้ก่อหนี้ผูกพันและไม่มีหลักฐานการอนุมัติให้เบิกเหลื่อมปีเมื่อหน่วยงานได้ยื่นใบขอกันเงินไว้เบิกเหลื่อมปีแล้ว หากปรากฏว่าก่อหนี้ได้ทันสิ้นปีหรือได้รับอนุมัติให้เบิกเหลื่อมปีแล้วให้หน่วยงานนำหลักฐานการก่อหนี้ผูกพันหรือหลักฐานการอนุมัติไปประกอบใบขอกันเงินที่ได้ยื่นไว้แต่ถ้ารายการขอกันเงินดังกล่าวข้างต้นไม่สามารถก่อหนี้ผูกพันได้ทันสิ้นปีและไม่ได้รับอนุมัติให้เบิกเหลื่อมปี ให้หน่วยงานแจ้งหน่วยการคลังขอตัดรายการภายในเจ็ดวันนับแต่วันสิ้นปีหมวด๔การตรวจและอนุมัติฎีกา ข้อ ๓๑ การตรวจและอนุมัติฎีกา รวมทั้งเงินนอกงบประมาณการตรวจฎีกาเป็นอำนาจของหัวหน้าหน่วยการคลัง การอนุมัติฎีกาเป็นอำนาจของผู้อำนวยการในกรณีที่มีการจ่ายเงินไม่ถูกต้องและไม่สามารถเรียกเงินคืนจากผู้รับเงินได้เต็มจำนวนหรือหากมีการดำเนินคดีจนถึงที่สุดแล้วไม่ได้เงินคืนเต็มจำนวนที่เบิกไป ให้เจ้าหน้าที่ที่เกี่ยวข้องในการดำเนินการในเรื่องนั้นร่วมกันรับผิดชอบชดใช้เงินจนครบเว้นแต่เจ้าหน้าที่ผู้นั้นได้ทักท้วงเป็นหนังสือก่อนแล้วให้พ้นความรับผิดข้อ ๓๒ การตรวจฎีกาการเบิกเงินงบประมาณ ให้ตรวจสอบในสาระสำคัญดังต่อไปนี้แล้วจึงเสนอขออนุมัติฎีกา(๑) มีลายมือชื่อพร้อมวงเล็บชื่อของผู้เบิกครบถ้วนถูกต้อง(๒) มีหนี้สินผูกพันหรือมีความจำเป็นที่จะต้องจ่ายเงินและถึงกำหนดหรือใกล้ถึงกำหนดที่จะต้องจ่ายเงินและการก่อหนี้ได้เป็นไปตามกฎหมาย ระเบียบ ข้อบังคับ หรือคำสั่งของผู้มีอำนาจหรือมีคำรับรองของผู้เบิกตามที่กำหนดไว้ในข้อ๒๓ แล้วแต่กรณี(๓) มีเงินประจำงวดเพียงพอ ยกเว้นหมวดค่าจ้างประจำหมวดค่าจ้างชั่วคราว หมวดค่าสาธารณูปโภคมีรายการถูกต้องตรงกับงบประมาณ และมีคำสั่งของผู้มีอำนาจอนุมัติโดยชอบแล้ว(๔) มีเอกสารครบถ้วนถูกต้องการตรวจและขออนุมัติฎีกาเบิกเงินนอกงบประมาณ ให้ถือปฏิบัติตามวรรคหนึ่งโดยอนุโลมข้อ ๓๓ การพิจารณาอนุมัติฎีกาจะกระทำได้ต่อเมื่อได้ดำเนินการตามข้อ๓๒ แล้ว ในกรณีผู้อนุมัติฎีกามีเหตุผลสมควรจะอนุมัติฎีกาเป็นจำนวนเงินต่ำกว่าที่ขอเบิกก็ได้ข้อ ๓๔ ฎีกาเบิกเงินหรือเอกสารประกอบฎีการายใดไม่ถูกต้องในสาระสำคัญให้ผู้ตรวจฎีกาทักท้วงเป็นหนังสือเพื่อให้ผู้เบิกได้แก้ไขให้ถูกต้องภายในสามวันทำการนับแต่วันถัดจากวันที่ได้รับการทักท้วงนั้น หากไม่สามารถแก้ไขให้ทันตามกำหนดดังกล่าวได้และเป็นกรณีที่มีเหตุอันสมควรผู้อำนวยการอาจพิจารณาให้ขยายเวลาการแก้ไขฎีกาดังกล่าวตามที่เห็นสมควรได้ในกรณีที่ฎีกามีข้อผิดพลาดเล็กน้อยและมิใช่เป็นสาระสำคัญหรือมิใช่เป็นจำนวนเงินที่ขอเบิกผู้ตรวจฎีกาหรือผู้อนุมัติฎีกาอาจแก้ไขให้ถูกต้องและแจ้งผู้เบิกทราบหรือแจ้งให้ผู้เบิกเป็นผู้แก้ไขก็ได้ข้อ ๓๕ การตรวจฎีกาและการอนุมัติฎีกาเป็นค่าซื้อพัสดุหรือค่าจ้างทำของให้ดำเนินการตรวจฎีกาให้เสร็จภายในแปดวันทำการ นับแต่วันถัดจากวันรับฎีกา และให้อนุมัติฎีกาภายในสองวันทำการนับแต่วันถัดจากวันตรวจฎีกาเสร็จในกรณีที่ฎีกามีเหตุทักท้วงให้ดำเนินการตรวจฎีกาให้เสร็จภายในสามวันทำการนับแต่วันถัดจากวันที่ได้รับคืนฎีกาที่แก้ไขถูกต้องแล้ว และให้อนุมัติฎีกาภายในสองวันทำการนับแต่วันถัดจากวันตรวจฎีกาที่แก้ไขเสร็จข้อ ๓๖ ในกรณีฎีกาเบิกเงินเพื่อจ่ายเป็นค่าซื้อพัสดุหรือจ้างทำของถ้าผู้ตรวจฎีการายงานว่าการเบิกเงินนั้นไม่เป็นไปตามกฎหมาย ระเบียบ ข้อบังคับ หรือคำสั่งแต่ผู้อนุมัติฎีกาเห็นว่าเจ้าของงบประมาณมีข้อผูกพันตามกฎหมายที่จะต้องจ่ายเงินแก่เจ้าหนี้และมีเงินประจำงวดเหลือพอที่จะเบิกจ่ายได้และมีรายการถูกต้อง ให้รายงานข้อบกพร่องต่อผู้ว่าราชการกรุงเทพมหานครเพื่อพิจารณาสั่งการก่อนอนุมัติฎีกา แล้วแจ้งให้เจ้าของงบประมาณทราบเพื่อดำเนินการต่อไปหมวด๕การจ่ายเงิน ข้อ ๓๗ เจ้าของงบประมาณจะก่อหนี้ผูกพันหรือจ่ายเงินได้แต่เฉพาะที่มีกฎหมายระเบียบข้อบังคับ มติที่ประชุมคณะกรรมการ คำสั่ง อนุญาตให้จ่ายได้ในกรณีที่ส่วนราชการหรือรัฐวิสาหกิจส่งเจ้าหน้าที่และหรือมอบพัสดุที่ใช้ในการปฏิบัติราชการมาให้การพาณิชย์ของกรุงเทพมหานครปฏิบัติงานหรือดำเนินกิจการใดตามที่การพาณิชย์ของกรุงเทพมหานครขอความร่วมมือค่าใช้จ่ายต่างๆ ที่พึงเกิดจากการนั้นเจ้าของงบประมาณอาจถือปฏิบัติตามระเบียบของส่วนราชการหรือรัฐวิสาหกิจนั้นก็ได้การได้รับเงินจากหน่วยการคลังไปแล้วไม่ปลดเปลื้องความรับผิดชอบของเจ้าของงบประมาณที่จะต้องดูแลให้มีการจ่ายเงินหรือก่อหนี้ผูกพันเป็นไปตามวรรคหนึ่งข้อ ๓๘ ในกรณีที่ใบสำคัญคู่จ่ายเงินสูญหาย ให้ปฏิบัติดังนี้(๑) ถ้าใบสำคัญคู่จ่ายเป็นใบเสร็จรับเงินสูญหายให้ใช้สำเนาใบเสร็จรับเงินซึ่งผู้รับเงินรับรองแทนได้(๒) ถ้าใบสำคัญคู่จ่ายเป็นใบสำคัญรับเงินสูญหายและไม่อาจขอสำเนาใบเสร็จรับเงินตาม (๑) ได้ให้ผู้จ่ายเงินทำใบรับรองการจ่ายเงิน โดยชี้แจงเหตุผลพฤติการณ์ที่ใบสำคัญคู่จ่ายสูญหายและไม่อาจขอสำเนาใบเสร็จรับเงินนั้นได้ พร้อมทั้งคำรับรองว่ายังไม่เคยนำใบสำคัญคู่จ่ายมาเบิกจ่ายและถ้าหากค้นพบภายหลัง ก็จะไม่นำมาเบิกจ่ายอีก เสนอต่อผู้อำนวยการเพื่อพิจารณาอนุมัติเมื่อได้รับอนุมัติแล้วก็ให้ใช้ใบรับรองนั้นเป็นใบสำคัญคู่จ่ายได้กรณีการใช้หลักฐานอื่นประกอบการเบิกจ่าย นอกเหนือจากหลักเกณฑ์ที่กำหนดในวรรคหนึ่งให้เสนอขออนุมัติประธานคณะกรรมการเป็นรายๆไปข้อ ๓๙ เงินที่ขอเบิกจากหน่วยการคลังเพื่อการใด เมื่อได้รับมาแล้วให้นำไปจ่ายได้เฉพาะเพื่อการนั้น จะนำไปจ่ายเพื่อการอื่นมิได้ข้อ ๔๐ การก่อให้เกิดหนี้และการจ่ายเงินให้กระทำได้ภายในวงเงินงบประมาณประจำปีและภายในระยะเวลาของปีงบประมาณนั้นเว้นแต่มีกฎหมายหรือระเบียบกำหนดไว้เป็นอย่างอื่น และต้องได้รับเงินประจำงวดตามข้อบัญญัติกรุงเทพมหานครว่าด้วยวิธีการงบประมาณการสั่งก่อหนี้และการอนุมัติจ่ายเงินทุกกรณี ให้เป็นอำนาจของผู้ดำรงตำแหน่งและภายในวงเงินที่กำหนดไว้ในระเบียบกรุงเทพมหานครว่าด้วยการพัสดุของการพาณิชย์ของกรุงเทพมหานคร ในเรื่องการสั่งซื้อ หรือสั่งจ้างนอกจากวิธีพิเศษและวิธีกรณีพิเศษเว้นแต่มีกฎหมายหรือระเบียบกำหนดไว้เป็นอย่างอื่นข้อ ๔๑ เมื่อผู้มีอำนาจได้อนุมัติฎีกาแล้ว ให้หน่วยการคลังจ่ายเงินให้กับคณะกรรมการรับส่งเงินตามข้อ๘๑ หรือเจ้าหนี้โดยตรง แล้วแต่กรณี ในเวลาที่มาขอรับเงินโดยเร็ว และเพื่อความเรียบร้อยในการปิดบัญชีประจำปีให้หัวหน้าหน่วยการคลังจัดให้เจ้าหนี้มารับชำระเงินก่อนวันสิ้นปี และให้ปฏิบัติดังนี้(๑) การจ่ายเงินซึ่งมีจำนวนตั้งแต่ ๕,๐๐๐บาทขึ้นไป ให้ออกเช็คสั่งจ่ายในนามเจ้าหนี้หรือผู้มีสิทธิรับเงิน และขีดฆ่า คำว่า หรือตามคำสั่งหรือ หรือผู้ถือ ออก และขีดคร่อมทั่วไปโดยระบุข้อความห้ามเปลี่ยนมือว่า A/C Payee Only ด้วย(๒) การจ่ายเงินซึ่งมีจำนวนต่ำกว่า ๕,๐๐๐บาท จะจ่ายเป็นเงินสดหรือออกเช็คสั่งจ่ายในนามเจ้าหนี้หรือผู้มีสิทธิรับเงิน และขีดฆ่าคำว่า หรือตามคำสั่ง หรือ หรือผู้ถือออก(๓) ในกรณีสั่งจ่ายเงินเพื่อขอรับเงินสดมาจ่าย ให้ออกเช็คสั่งจ่ายในนามคณะกรรมการรับส่งเงินของหน่วยงานและขีดฆ่า คำว่า หรือตามคำสั่ง หรือหรือผู้ถือ ออก ห้ามมิให้ออกเช็คสั่งจ่ายเงินสด(๔) การเขียนหรือพิมพ์จำนวนเงินในเช็คที่เป็นตัวอักษรให้เขียนหรือพิมพ์ให้ชิด คำว่า บาทหรือขีดเส้นหน้าจำนวนเงินอย่าให้มีช่องว่างที่จะเขียนหรือพิมพ์จำนวนเงินเพิ่มเติมได้(๕) การจ่ายเงินจากบัญชีออมทรัพย์หรือบัญชีอื่นใดซึ่งไม่อาจสั่งจ่ายเป็นเช็คได้ หัวหน้าหน่วยการคลังอาจพิจารณาให้จ่ายเป็นเงินสดก็ได้โดยสั่งจ่ายในนามคณะกรรมการรับ - ส่งเงิน เว้นแต่การจ่ายเงินที่มิใช่เงินสวัสดิการและวงเงินเกิน ๒๐,๐๐๐ บาท ให้จ่ายเป็นแคชเชียร์เช็ค(๖) กรณีที่หน่วยการคลังจ่ายเงินให้แก่เจ้าหนี้หรือผู้มีสิทธิรับเงินเป็นแคชเชียร์เช็คให้หน่วยการคลังเบิกจ่ายเงินค่าธรรมเนียมการใช้แคชเชียร์เช็คได้ข้อ ๔๒ การจ่ายเงินต้องมีหลักฐานการจ่ายเงินไว้เพื่อประโยชน์ในการตรวจสอบและในกรณีที่เป็นใบสำคัญคู่จ่าย ให้หัวหน้าหน่วยการคลังหรือผู้ที่ได้รับมอบหมายลงชื่อรับรองความถูกต้องพร้อมทั้งประทับตรา จ่ายเงินแล้ว และลงวันเดือน ปี กำกับไว้ด้วยข้อ ๔๓ หลักฐานการจ่ายต้องพิมพ์หรือเขียนด้วยหมึกที่ลบได้ยากและให้หน่วยการคลังเก็บรักษาไว้ไม่น้อยกว่าสิบปี นับจากวันสิ้นปีนั้นห้ามมิให้แก้ไขหลักฐานการจ่าย เว้นแต่กรณีจำเป็น ให้ใช้วิธีขีดฆ่าและพิมพ์หรือเขียนด้วยหมึกที่ลบได้ยากกรณีหลักฐานการจ่ายเป็นใบสำคัญคู่จ่าย ให้ผู้รับเงินหรือผู้ออกใบสำคัญลงลายมือชื่อรับรองไว้ด้วยทุกแห่งหากหลักฐานการจ่ายเป็นสมุดหรือทะเบียน ให้ผู้รับเงินและผู้จ่ายเงินลงลายมือชื่อรับรองไว้ด้วยทุกแห่งข้อ ๔๔ ใบสำคัญคู่จ่ายที่เป็นใบเสร็จรับเงิน ต้องมีรายการดังต่อไปนี้(๑) ชื่อและสถานที่อยู่หรือที่ทำการของผู้รับเงิน(๒) วัน เดือน ปีที่รับเงิน(๓) ชื่อและลายมือชื่อผู้รับเงิน(๔) รายการแสดงการรับเงินระบุว่าเป็นค่าอะไร(๕) จำนวนเงินทั้งตัวเลขและตัวอักษรซึ่งตรงกันถ้าผู้รับเงินลงลายมือชื่อไม่ได้ให้ใช้ลายพิมพ์นิ้วมือห้ามมิให้ใช้แกงไดหรือเครื่องหมายอื่นทำนองเช่นว่านั้นแทนการลงลายมือชื่อใบเสร็จรับเงินเป็นภาษาต่างประเทศให้มีคำแปลเป็นภาษาไทยให้ได้ความตามรายการในวรรคหนึ่งในกรณีใบเสร็จรับเงินที่ไม่อาจปฏิบัติให้เป็นไปตามระเบียบนี้ได้ให้มีคำชี้แจงประกอบไว้เป็นหลักฐานข้อ ๔๕ ในการจ่ายเงินต้องปฏิบัติ ดังนี้(๑) เจ้าหน้าที่ผู้จ่ายเงินต้องมีหลักฐานการจ่ายเงินทุกรายเช่น ต้องเรียกใบเสร็จรับเงินจากผู้รับเงินเว้นแต่จะได้ลงชื่อรับเงินในทะเบียนจ่ายค่าจ้างหรือเงินอื่นไว้อีกทางหนึ่งแล้ว(๒) การจ่ายเงินดังต่อไปนี้ ผู้จ่ายอาจทำใบรับรองการจ่ายเงินได้ก. การจ่ายเงินรายหนึ่งๆเป็นจำนวนไม่เกิน ๑๐๐ บาทข. การจ่ายเงินเป็นค่ารถหรือเรือนั่งรับจ้างค. การจ่ายเงินเป็นค่าโดยสารรถ หรือเรือประจำทางง. การจ่ายเงินค่าไปรษณียากร ให้ผู้จ่ายเงินทำใบรับรองการจ่ายเงินโดยแสดงจำนวนและเลขที่ของหนังสือหรือไปรษณียภัณฑ์ที่ส่ง และจำนวนเงินค่าไปรษณียากรที่จ่าย(๓) การจ่ายเงินรายใด ซึ่งตามลักษณะไม่อาจเรียกใบเสร็จรับเงินจากผู้ชำระเงินได้และมีจำนวนเงินไม่เกิน๒,๐๐๐ บาท ให้ผู้จ่ายเงินทำใบรับรองการจ่ายเงิน โดยให้บันทึกชี้แจงเหตุที่ไม่อาจเรียกใบเสร็จรับเงินได้นำเสนอผู้อำนวยการเพื่ออนุมัติหากจำนวนเงินเกิน ๒,๐๐๐ บาท ให้นำเสนอประธานคณะกรรมการ(๔) การจ่ายเงินเป็นค่าแรงงานจ้างเหมา ไม่ว่าจะเบิกจ่ายจากงบประมาณหมวดใดหรือเงินอื่นใดของสำนักงานการพาณิชย์ของกรุงเทพมหานครต้องมีรายงานรับรองของเจ้าหน้าที่ผู้รับผิดชอบว่าผู้รับจ้างได้กระทำการไปแล้วเพียงใดประกอบการเบิกจ่ายเงินทุกครั้งสำหรับการจ่ายเงินเป็นค่าก่อสร้างปรับปรุงต่างๆ ไม่ว่าจะเบิกจ่ายจากงบประมาณหมวดใดหรือเงินอื่นใดของการพาณิชย์ของกรุงเทพมหานครต้องมีรายงานรับรองผลงานของเจ้าหน้าที่ผู้ควบคุมงานว่าผู้รับจ้างได้กระทำการนั้นๆ ไปแล้วเพียงใดประกอบการเบิกจ่ายเงินทุกครั้ง(๕) ห้ามมิให้เรียกใบสำคัญคู่จ่ายจากเจ้าหนี้ หรือผู้รับเงินก่อนการจ่ายเงินให้แก่เจ้าหนี้หรือผู้รับเงินข้อ ๔๖ การเบิกจ่ายเงินในหมวดค่าตอบแทน ใช้สอย และวัสดุประเภทค่าใช้สอย ให้ทำการเบิกจ่ายได้ตามงบประมาณที่ได้รับอนุญาต เว้นแต่การเบิกจ่ายเป็นค่าบำรุงรักษาซ่อมแซมถนนสะพานหรือพัสดุ แม้จะได้มีงบประมาณที่ได้รับอนุญาตไว้ในข้อบัญญัติงบประมาณรายจ่ายประจำปีหรือข้อบัญญัติงบประมาณรายจ่ายเพิ่มเติมแต่มิได้จำแนกรายละเอียดไว้ หากวงเงินเกิน ๑๐,๐๐๐ บาท ต้องทำประมาณการรายละเอียดเพื่อให้ผู้มีอำนาจสั่งจ้างตามระเบียบพิจารณาอนุมัติเสียก่อนข้อ ๔๗ ประมาณการรายละเอียดที่ต้องจัดทำประกอบในการก่อหนี้ตามความในข้อ๔๖ ให้เจ้าหน้าที่พัสดุหรือหัวหน้าเจ้าหน้าที่พัสดุของหน่วยงานการพาณิชย์ของกรุงเทพมหานครหรือวิศวกรของกรุงเทพมหานครเป็นผู้ลงนาม โดยให้มีรายการอย่างน้อย ดังนี้(๑) ประเภทงานที่จัดทำจะต้องแสดงจำนวนและประเภทวัสดุที่ใช้ในการดำเนินการรวมทั้งค่าแรงงาน(๒) จำนวนเงินงบประมาณที่อนุมัติ(๓) จำนวนเงินที่ประมาณว่าจะต้องจ่าย(๔) รายการอื่นๆ ที่ควรชี้แจงประกอบการพิจารณาข้อ ๔๘ การเบิกจ่ายเงินในหมวดค่าครุภัณฑ์ ที่ดินและสิ่งก่อสร้างหรือรายจ่ายอื่นใดที่ถือจ่ายในลักษณะเดียวกันจะจ่ายได้เมื่อถึงกำหนดจ่าย ถ้ามีสัญญาระบุการปฏิบัติไว้ต้องมีใบรับรองแสดงว่าผู้ขอรับเงินได้ปฏิบัติถูกต้องตามสัญญาแล้วด้วยข้อ ๔๙ การจ่ายเงินให้แก่ผู้รับเงินทุกรายการ ต้องมีการบันทึกรายการจ่ายเงินนั้นไว้ในบัญชีเงินสดหรือบัญชีเงินฝากธนาคาร หรือทะเบียนอื่นใด แล้วแต่กรณี ในวันที่จ่ายเงินนั้นข้อ ๕๐ การจ่ายเงินทุกกรณี ถ้าผู้จ่ายมีหน้าที่ตามกฎหมายที่ต้องหักภาษีใดๆไว้ ณ ที่จ่ายเพื่อนำส่งส่วนราชการใด ให้ดำเนินการตามกฎหมายนั้นหมวด๖การยืมเงินกำไรสะสมการจ่ายเงินทดรองจ่าย และการจ่ายเงินยืม ข้อ ๕๑ การยืมเงินกำไรสะสม เมื่อรวมกันทุกครั้งแล้วต้องไม่เกินวงเงินร้อยละห้าสิบของกำไรสะสมที่มีอยู่ในวันสิ้นปีงบประมาณที่ล่วงมาแล้วการยืมเงินกำไรสะสมจะต้องอยู่ภายใต้เงื่อนไขอย่างหนึ่งอย่างใด ดังต่อไปนี้(๑) มีเหตุจำเป็นเร่งด่วน และเหตุนั้นต้องอยู่ในขอบเขตอำนาจหน้าที่ของการพาณิชย์ของกรุงเทพมหานครซึ่งหากจัดทำไม่ทัน จะก่อให้เกิดความเสียหายหรือเสียประโยชน์อันจะพึงได้แก่การพาณิชย์ของกรุงเทพมหานคร(๒) เพื่อประโยชน์ในการขยายกิจการของการพาณิชย์ของกรุงเทพมหานคร(๓) เพื่อประโยชน์ในการดำเนินกิจการหรือโครงการเฉพาะที่จำเป็นและที่เกิดผลตอบแทนแก่การพาณิชย์ของกรุงเทพมหานครข้อ ๕๒ ให้ประธานคณะกรรมการ โดยได้รับความเห็นชอบของคณะกรรมการมีอำนาจอนุมัติจ่ายเงินยืมกำไรสะสมได้ครั้งหนึ่งไม่เกินห้าล้านบาทข้อ ๕๓ การยืมเงินกำไรสะสมที่ไม่เป็นไปตามข้อ ๕๑ หรือเกินอำนาจตามข้อ๕๒ ให้เป็นอำนาจของผู้ว่าราชการกรุงเทพมหานคร โดยความเห็นชอบของคณะกรรมการข้อ ๕๔ เมื่อมีการอนุมัติให้ยืมเงินกำไรสะสม ให้การพาณิชย์ของกรุงเทพมหานครตั้งงบประมาณชดใช้ให้ครบถ้วนในคราวตั้งงบประมาณครั้งต่อไปข้อ ๕๕ การจ่ายขาดเงินกำไรสะสมเป็นอำนาจของผู้ว่าราชการกรุงเทพมหานครโดยได้รับความเห็นชอบจากคณะกรรมการ และให้กระทำได้ในกรณีที่เป็นกิจการที่มีความจำเป็นจะต้องจัดทำโดยรีบด่วนและไม่อาจรอตั้งงบประมาณในปีต่อไปได้หรือเป็นกิจการซึ่งบำบัดความเดือดร้อนของประชาชนโดยตรงเมื่อได้รับความเห็นชอบจากคณะกรรมการตามวรรคหนึ่งแล้วให้นำไปตราเป็นข้อบัญญัติงบประมาณรายจ่ายข้อ ๕๖ กิจการใดที่มีงบประมาณประจำปีอนุญาตให้จ่ายได้แล้วแต่การพาณิชย์ของกรุงเทพมหานครไม่สามารถจัดเก็บรายได้เพียงพอที่จะดำเนินการตามงบประมาณให้นำเงินกำไรสะสมทดรองจ่ายไปพลางก่อนได้การนำเงินกำไรสะสมทดรองจ่ายตามวรรคหนึ่ง ให้การพาณิชย์ของกรุงเทพมหานครชดใช้เงินกำไรสะสมคืนในงบประมาณนั้น หากในปีงบประมาณนั้นไม่สามารถชดใช้คืนเงินกำไรสะสมได้ให้นำเงินกำไรสะสมของปีงบประมาณถัดไปมาชดใช้คืนโดยต้องรายงานให้ผู้ว่าราชการกรุงเทพมหานครให้ความเห็นชอบด้วยข้อ ๕๗ ให้หน่วยงานเจ้าของงบประมาณมีเงินทดรองจ่ายสำหรับทดรองใช้จ่ายตามงบประมาณรายจ่ายได้หน่วยละไม่เกิน๕๐,๐๐๐ บาท โดยให้ผู้อำนวยการเป็นผู้พิจารณาอนุมัติให้จ่ายจากเงินกำไรสะสมหรือเงินทุนหมุนเวียนของการพาณิชย์ของกรุงเทพมหานครในหมวดรายจ่ายต่อไปนี้(๑) หมวดค่าจ้างชั่วคราว สำหรับค่าจ้างซึ่งไม่มีกำหนดจ่ายเป็นงวดแน่นอนเป็นประจำแต่จำเป็นต้องจ่ายให้ลูกจ้างแต่ละวัน หรือแต่ละคราวเมื่อเสร็จงานที่จ้าง(๒) หมวดค่าตอบแทน ใช้สอย และวัสดุ(๓) หมวดค่าสาธารณูปโภค(๔) งบกลาง เฉพาะที่จ่ายเป็นเงินสวัสดิการเกี่ยวกับการศึกษาของบุตรเงินสวัสดิการเกี่ยวกับการรักษาพยาบาลข้อ ๕๘ การยืมเงินเพื่อนำมาเป็นเงินทดรองจ่าย ให้หน่วยงานจัดทำใบยืมไว้เป็นหลักฐานตามแบบที่ปลัดกรุงเทพมหานครกำหนดเมื่อได้รับอนุมัติให้ยืมเงินทดรองจ่ายแล้ว ให้หน่วยการคลังของการพาณิชย์ของกรุงเทพมหานครดำเนินการเบิกจ่ายจากเงินกำไรสะสมหรือเงินทุนหมุนเวียนของการพาณิชย์ของกรุงเทพมหานครให้แก่หน่วยงานนั้นและให้ส่งใช้คืนภายในปีงบประมาณที่ยืมข้อ ๕๙ เงินทดรองจ่ายที่ได้รับอนุมัติต้องเบิกจ่ายลงบัญชีรับจ่ายและเก็บรักษาเงินพร้อมทั้งให้มีใบสำคัญคู่จ่ายไว้เป็นหลักฐานเพื่อประโยชน์ในการตรวจสอบ และเบิกเงินงบประมาณรายจ่ายเพื่อชดใช้เงินทดรองจ่ายตามระเบียบนี้ข้อ ๖๐ ในกรณีที่หมดความจำเป็นต้องใช้เงินทดรองจ่ายให้หน่วยงานเจ้าของงบประมาณนำเงินทดรองจ่ายส่งคืนหน่วยการคลังของสำนักงานการพาณิชย์ของกรุงเทพมหานครภายในสิบห้าวันข้อ ๖๑ การจ่ายเงินยืมใช้ในกิจการของการพาณิชย์ของกรุงเทพมหานครจะกระทำได้เฉพาะกรณีที่ผู้ยืมได้ทำสัญญาการยืมเงินและรับรองว่าจะปฏิบัติตามระเบียบหรือข้อบังคับของการพาณิชย์ของกรุงเทพมหานครและจะนำใบสำคัญคู่จ่ายที่ถูกต้อง รวมทั้งเงินเหลือจ่ายส่งใช้คืนตามที่กำหนดในข้อ ๖๙ถ้าไม่ส่งตามกำหนด ให้ชดใช้เงินหรือยินยอมให้การพาณิชย์ของกรุงเทพมหานครหักค่าจ้างบำเหน็จหรือเงินอื่นใดอันจะพึงได้รับจากการพาณิชย์ของกรุงเทพมหานครชดใช้เงินยืมนั้นและผู้มีอำนาจได้อนุมัติให้จ่ายเงินยืมตามสัญญาการยืมเงินนั้นแล้ว เท่านั้นข้อ ๖๒ การจ่ายเงินยืมใช้ในกิจการของการพาณิชย์ของกรุงเทพมหานครในกรณีที่ผู้ยืมไม่มีเงินใดๆอันจะพึงได้รับจากการพาณิชย์ของกรุงเทพมหานครที่จะหักส่งใช้คืนเงินยืมได้ จะกระทำได้โดยได้รับอนุมัติจากประธานคณะกรรมการและให้เจ้าของเงินยืมกำหนดให้ผู้ยืมหาหลักทรัพย์มาวางเป็นประกันหรือหาบุคคลที่มีหลักฐานมาทำสัญญาค้ำประกันไว้ต่อเจ้าของเงินยืมข้อ ๖๓ สัญญาการยืมเงิน สัญญาวางหลักทรัพย์ และสัญญาค้ำประกันให้เป็นไปตามแบบที่ปลัดกรุงเทพมหานครกำหนดข้อ ๖๔ ให้ผู้ดำรงตำแหน่งต่อไปนี้ เป็นผู้มีอำนาจอนุมัติการจ่ายเงินยืมตามข้อ๖๑(๑) ผู้อำนวยการ ครั้งหนึ่งไม่เกิน ๒๐,๐๐๐บาท(๒) ประธานคณะกรรมการ ครั้งหนึ่งไม่เกิน ๕๐,๐๐๐บาท(๓) ปลัดกรุงเทพมหานคร ครั้งหนึ่งไม่เกิน ๑๐๐,๐๐๐บาท(๔) ผู้ว่าราชการกรุงเทพมหานคร เกินกว่า ๑๐๐,๐๐๐บาทข้อ ๖๕ สัญญาการยืมเงิน ให้ผู้ยืมยื่นต่อผู้มีอำนาจอนุมัติตามข้อ๖๔ ผ่านหัวหน้าหน่วยการคลังสองฉบับ โดยแสดงประมาณการค่าใช้จ่ายและกำหนดเวลาใช้คืน ทั้งนี้จะต้องมีงบประมาณเพื่อการนั้นอยู่แล้ว และให้หัวหน้าหน่วยการคลังพิจารณาเสนอความเห็นตามลำดับชั้นต่อผู้มีอำนาจดังกล่าวอนุมัติข้อ ๖๖ การอนุมัติให้ยืมเงินใช้ในกิจการของการพาณิชย์ของกรุงเทพมหานครให้ผู้มีอำนาจพิจารณาอนุมัติให้ยืมเฉพาะเท่าที่จำเป็นเพื่อใช้ในกิจการของการพาณิชย์ของกรุงเทพมหานครและห้ามมิให้อนุมัติให้ยืมเงินรายใหม่ในเมื่อผู้ยืมมิได้ชำระเงินยืมรายเก่าให้เสร็จสิ้นไปก่อนเว้นแต่จะได้รับอนุมัติจากผู้ว่าราชการกรุงเทพมหานครข้อ ๖๗ การจ่ายเงินยืมเป็นค่าใช้จ่ายในการเดินทางไปในกิจการของการพาณิชย์ของกรุงเทพมหานครในราชอาณาจักรให้จ่ายได้สำหรับระยะเวลาไม่เกินหกสิบวันหากจำเป็นจะต้องจ่ายเกินกว่ากำหนดดังกล่าวต้องได้รับอนุมัติจากผู้ว่าราชการกรุงเทพมหานครข้อ ๖๘ เมื่อผู้ยืมได้รับเงินยืมตามสัญญาการยืมเงินแล้วให้ลงลายมือชื่อรับเงินในสัญญายืมเงินทั้งสองฉบับ มอบให้หน่วยงานเจ้าของเงินยืมเก็บรักษาไว้เป็นหลักฐานหนึ่งฉบับให้ผู้ยืมเก็บไว้หนึ่งฉบับและให้หน่วยงานเจ้าของเงินยืมส่งสำเนาให้หน่วยการคลังเพื่อลงทะเบียนด้วยหนึ่งฉบับเมื่อผู้ยืมส่งใช้เงินยืม ให้เจ้าหน้าที่ผู้รับคืนเงินยืมบันทึกการรับคืนในสัญญาการยืมเงินพร้อมทั้งออกใบเสร็จรับเงิน และหรือใบรับใบสำคัญ ให้ผู้ยืมไว้เป็นหลักฐานให้หน่วยงานเจ้าของเงินยืมเก็บรักษาสัญญาการยืมเงินที่ยังมิได้ชำระคืนเงินยืมให้เสร็จสิ้นไว้ในที่ปลอดภัยอย่าให้สูญหายและเมื่อผู้ยืมได้ชำระคืนเงินยืมเสร็จสิ้นแล้ว ก็ให้เก็บเช่นเดียวกับหลักฐานการจ่ายทั้งนี้ โดยให้หน่วยงานเจ้าของเงินยืมจัดทำทะเบียนเงินยืมไว้ด้วยข้อ ๖๙ เงินที่ยืมไป ให้ผู้ยืมส่งใบสำคัญคู่จ่ายและเงินเหลือจ่ายภายในกำหนดระยะเวลาดังนี้(๑) กรณียืมไปเป็นค่าใช้จ่ายในการเดินทาง ให้ส่งต่อหน่วยงานเจ้าของเงินยืมภายในสิบห้าวันนับจากวันกลับมาถึง(๒) การยืมเงินเพื่อปฏิบัติงานนอกจาก (๑) ให้ส่งต่อหน่วยงานเจ้าของเงินยืมภายในสามสิบวันนับจากวันได้รับเงินในกรณีที่ผู้ยืมได้ส่งใบสำคัญคู่จ่ายล้างเงินยืมแล้วมีเหตุต้องทักท้วงให้หน่วยงานเจ้าของเงินยืมแจ้งข้อทักท้วงให้ผู้ยืมทราบโดยด่วน แล้วให้ผู้ยืมปฏิบัติตามคำทักท้วงภายในสิบห้าวันนับจากวันที่ได้รับคำทักท้วง หากผู้ยืมมิได้ดำเนินการตามทักท้วงและไม่ได้ชี้แจงเหตุผลให้หน่วยงานเจ้าของเงินยืมทราบก็ให้หน่วยงานดำเนินการตามข้อเงื่อนไขในสัญญาการยืมเงินโดยถือว่าผู้ยืมยังมิได้ส่งใช้เงินยืมเท่าจำนวนที่ทักท้วงนั้นข้อ ๗๐ ในกรณีที่ผู้ยืมมิได้ชำระคืนเงินยืมภายในกำหนดตามข้อ๖๙ ให้หัวหน้าหน่วยการคลังเรียกชดใช้เงินยืมตามเงื่อนไขในสัญญาการยืมเงินให้เสร็จสิ้นไปโดยเร็วอย่างช้าไม่เกินสามสิบวันนับแต่วันครบกำหนดหากผู้ยืมมิได้ส่งใช้เงินยืมตามกำหนดในวรรคหนึ่ง ให้หน่วยงานเจ้าของเงินยืมรายงานให้ปลัดกรุงเทพมหานครทราบเพื่อพิจารณาสั่งการให้เป็นไปตามสัญญาการยืมเงินต่อไปหากจำเป็น ก็ให้ดำเนินคดีแก่ผู้ยืมนั้นโดยด่วนภายในกำหนดอายุความถ้าปรากฏว่าผู้อนุมัติให้ยืมได้อนุมัติให้ยืมเงินไปโดยฝ่าฝืนต่อระเบียบผู้อนุมัติให้ยืมและผู้ยืมต้องร่วมกันรับผิดชอบชดใช้เงินคืนแก่การพาณิชย์ของกรุงเทพมหานครจนครบถ้วนถ้าไม่ยอมชดใช้คืนให้นำความในวรรคสองมาใช้บังคับโดยอนุโลมข้อ ๗๑ ในกรณีที่ผู้ยืมจะพ้นจากตำแหน่งหน้าที่ ให้หัวหน้าหน่วยงานและหัวหน้าหน่วยการคลังของผู้ยืมตรวจสอบทะเบียนเงินยืมของบุคคลผู้จะพ้นจากตำแหน่งหน้าที่และเร่งรัดเงินยืมค้างชำระให้เสร็จสิ้นในทันทีก่อนที่ผู้ยืมจะพ้นจากตำแหน่งหน้าที่ไปในกรณีที่ผู้ยืมถึงแก่กรรม ให้หักจากค่าจ้างครั้งสุดท้ายหรือเงินบำเหน็จหรือเงินอื่นใดที่ผู้นั้นมีสิทธิได้รับจากการพาณิชย์ของกรุงเทพมหานครเพื่อชดใช้เงินยืมถ้ายังไม่พอให้ดำเนินการขอรับชดใช้จากกองมรดกหรือทายาทของผู้ยืมหากไม่ได้รับชดใช้ให้ดำเนินคดีเรียกเงินคืนภายในกำหนดอายุความถ้าปรากฏว่าหัวหน้าหน่วยงานและหัวหน้าหน่วยการคลังของผู้ยืมมิได้ดำเนินการเร่งรัดให้ผู้ยืมส่งใช้เงินดังกล่าวข้างต้น หัวหน้าหน่วยงานและหัวหน้าหน่วยการคลังของผู้ยืมต้องชดใช้เงินยืมแก่การพาณิชย์ของกรุงเทพมหานครแทนผู้ยืมจนครบหมวด๗การเบิกและจ่ายค่าจ้าง ข้อ ๗๒ การเบิกเงินเพื่อจ่ายเป็นค่าจ้าง ให้เบิกได้ตามอัตราในบัญชีถือจ่ายค่าจ้างที่หน่วยงานซึ่งรับผิดชอบจัดทำขึ้นตามแบบที่ปลัดกรุงเทพมหานครกำหนดข้อ ๗๓ การเบิกเงินเพื่อจ่ายเป็นค่าจ้างประจำเดือนใดโดยปกติให้วางฎีกาภายในวันที่สิบห้าของเดือนนั้น และให้เบิกจ่ายได้เดือนละครั้ง และจ่ายในวันสิ้นเดือนถ้าวันสิ้นเดือนเป็นวันปิดสำนักงานก็ให้จ่ายได้ในวันเปิดสำนักงานก่อนสิ้นเดือน เว้นแต่กรณีที่เป็นค่าจ้างค้างเบิกจะเบิกจ่ายเมื่อใดก็ได้ส่วนการเบิกค่าจ้างที่จ่ายเป็นรายวันหรือรายชั่วโมง ให้ส่งฎีกาตามที่การพาณิชย์ของกรุงเทพมหานครกำหนดกรณีมีเหตุจำเป็นไม่สามารถจ่ายค่าจ้างตามกำหนดในวรรคหนึ่งให้ผู้อำนวยการเป็นผู้กำหนดวันเปลี่ยนแปลงการจ่ายค่าจ้างข้อ ๗๔ การเบิกค่าจ้างในกรณีบรรจุใหม่ กลับเข้าทำงานใหม่เลื่อนตำแหน่ง เลื่อนค่าจ้างพักงาน ย้าย ถูกลงโทษ พ้นจากงาน เลิกจ้าง หรือขอรับค่าจ้างทางหน่วยงานอื่นใดในสังกัดเดียวกันหรือการเปลี่ยนแปลงใดๆทุกกรณี ให้มีสำเนาคำสั่งหรือเอกสารหลักฐานในกรณีนั้นๆ แนบฎีกาในการเบิกด้วยข้อ ๗๕ ในกรณีพนักงานและพนักงานชั่วคราวได้รับค่าจ้างเพิ่มขึ้นซึ่งต้องเบิกค่าจ้างย้อนหลังให้ใช้วิธีเบิกเพิ่มในกรณีที่ได้รับค่าจ้างเพิ่มโดยเปลี่ยนอัตราค่าจ้างให้ใช้วิธีเบิกหักผลักส่งฎีกาข้อ ๗๖ การเบิกค่าจ้างพนักงานและพนักงานชั่วคราว ในกรณีย้ายให้หมายเหตุในฎีกาว่าได้ย้ายจากตำแหน่งใดและได้รับค่าจ้างเดิมในขั้นใด ถึงเดือนใดหมวด๘การรับเงินการฝากเงิน และการเก็บรักษาเงิน ข้อ ๗๗ การรับเงินทุกประเภทต้องออกใบเสร็จรับเงินให้แก่ผู้นำเงินมาชำระทุกรายและต้องมีต้นขั้วหรือคู่ฉบับใบเสร็จรับเงินนั้นเก็บรักษาไว้ด้วย ในกรณีที่มีการจำหน่ายตั๋วฉีกแทนใบเสร็จรับเงินนั้นแล้วไม่ต้องออกใบเสร็จรับเงินอีก แต่ให้มีทะเบียนคุมการจำหน่ายตั๋วไว้เป็นหลักฐานการรับเงินทุกรายการต้องมีการบันทึกรายการรับเงินไว้ในบัญชีเงินสดหรือทะเบียนอื่นใดแล้วแต่กรณีในวันที่ได้รับเงิน โดยให้มีหลักฐานประกอบให้ครบถ้วนทุกรายข้อ ๗๘ จำนวนเงินที่เก็บรักษาไว้ ณ หน่วยการคลังต้องไม่เกิน๑๐,๐๐๐ บาท เว้นแต่กรณีพิเศษ ให้ขออนุมัติประธานคณะกรรมการเป็นครั้งคราวตามความจำเป็นสำหรับสถานธนานุบาลต้องไม่เกิน ๖๐๐,๐๐๐บาท เว้นแต่คณะกรรมการบริหารกิจการสถานธนานุบาลกรุงเทพมหานครจะพิจารณาเห็นสมควรกำหนดวงเงินเป็นอย่างอื่นก็ได้และหากเงินทุนหมุนเวียนของสถานธนานุบาลมีไม่พอสำหรับใช้จ่ายในแต่ละวัน ให้ผู้อำนวยการสำนักงานสถานธนานุบาลกรุงเทพมหานครมีอำนาจสั่งจ่ายเงินยืมได้ครั้งละไม่เกิน๕๐๐,๐๐๐ บาท โดยให้นำเงินยืมดังกล่าวหักจากเงินซึ่งสถานธนานุบาลได้นำส่งสำนักงานสถานธนานุบาลกรุงเทพมหานครตามข้อ๗๙ วรรคสามข้อ ๗๙ บรรดาเงินรายรับตามข้อ ๗๗ ถ้ามีวงเงินเกินจำนวนที่เก็บรักษาไว้ตามข้อ๗๘ ให้นำส่งฝาก ณ ธนาคารของรัฐ หรือตามที่มีมติของคณะรัฐมนตรีกำหนดไว้ โดยได้รับความเห็นชอบจากผู้ว่าราชการกรุงเทพมหานครการนำส่งฝากธนาคารตามวรรคหนึ่ง ในใบนำส่งนั้นต้องลงชื่อหัวหน้าหน่วยการคลังเป็นผู้ส่งโดยให้มีหลักฐานการนำส่งเก็บรักษาไว้ณ หน่วยงานนั้นด้วยในกรณีวันใดมีจำนวนเงินเกินอำนาจที่เก็บรักษาไว้ได้ให้หน่วยการคลังนำเงินฝากให้เสร็จภายในวันนั้น ถ้าฝากในวันนั้นไม่ทัน ให้จัดการนำฝากในวันรุ่งขึ้นหรือวันเปิดทำการ และให้ระบุเหตุผลที่นำส่งไม่ทันไว้ในใบนำส่งด้วยสำหรับเงินทุนหมุนเวียนของสถานธนานุบาลที่นำฝากธนาคารตามวรรคหนึ่งหากวงเงินเกินกว่า ๖๐๐,๐๐๐บาท เงินส่วนที่เกินสถานธนานุบาลต้องนำส่งสำนักงานสถานธนานุบาลกรุงเทพมหานครเว้นแต่คณะกรรมการบริหารกิจการสถานธนานุบาลกรุงเทพมหานครจะพิจารณาเห็นสมควรกำหนดวงเงินเป็นอย่างอื่นก็ได้ข้อ ๘๐ การถอนเงินฝากตามข้อ ๗๙ ให้เป็นอำนาจหน้าที่ของผู้อำนวยการและหัวหน้าหน่วยการคลังลงชื่อร่วมกันกรณีของสถานธนานุบาลให้ผู้จัดการสถานธนานุบาล และพนักงานการเงินและบัญชีลงชื่อร่วมกัน และหากวงเงินที่ถอนเกิน ๔๐๐,๐๐๐ บาทจะต้องให้หัวหน้าหน่วยการคลัง หรือผู้อำนวยการสำนักงานสถานธนานุบาลกรุงเทพมหานครลงชื่อถอนร่วมด้วยข้อ ๘๑ ในการไปรับหรือส่งเงินที่ธนาคาร หรือ ณ สถานที่รับเงินแห่งอื่นใดรวมตลอดถึงต่างหน่วยงานในสำนักงานเดียวกัน ห้ามมิให้พนักงานไปรับหรือส่งเงินแต่ลำพังผู้เดียวต้องมีกรรมการไปรับหรือส่งเงินร่วมกันรับผิดชอบเป็นคณะอย่างน้อย ๓ คน โดยให้ถือปฏิบัติดังนี้(๑) กรรมการแต่ละคนมีหน้าที่รับผิดชอบร่วมกันในจำนวนเงินที่ไปรับหรือนำส่งในขณะที่เงินยังอยู่ในความอารักขาห้ามมิให้แยกย้ายกัน และความรับผิดชอบร่วมกันนี้ให้หมายรวมถึง การที่กรรมการแต่ละคนต้องร่วมกันชดใช้จำนวนเงินที่ขาดหายและร่วมกันรับผิดทางวินัยหรือทางอาญาอีกโสตหนึ่งด้วย(๒) ในกรณีการรับหรือส่งเงินตามข้อนี้ ให้กรรมการผู้มอบหรือพนักงานผู้รับมอบเงินทำบันทึกการรับมอบหรือการส่งมอบกับกรรมการผู้นำส่งหรือผู้รับมอบไว้เป็นหลักฐาน(๓) ให้ผู้อำนวยการเป็นผู้สั่งแต่งตั้งกรรมการ โดยทำเป็นคำสั่ง(๔) กรณีที่หน่วยงานมีพนักงานออกไปเก็บเงินกับลูกค้านอกสำนักงานให้ผู้อำนวยการกำหนดวิธีปฏิบัติให้รัดกุมข้อ ๘๒ ให้ผู้อำนวยการแต่งตั้งกรรมการรับผิดชอบรักษาเงินไว้ณ หน่วยการคลังไม่น้อยกว่าสามคน และในจำนวนนี้ต้องมีหัวหน้าหน่วยการคลัง หรือผู้ทำบัญชีการเงินโดยตำแหน่งหนึ่งคนรวมอยู่ด้วยข้อ ๘๓ กรรมการรักษาเงินตามข้อ ๘๒ มีหน้าที่ดังนี้(๑) ทำการตรวจรับเงินสดคงเหลือให้ถูกต้องตรงกับรายการคงเหลือในบัญชีเงินสดประจำวัน(๒) ทำการตรวจสอบบรรดาหลักฐานการรับและการจ่ายเงินให้ตรงกับรายการในบัญชีเงินสดเมื่อสิ้นการรับและการจ่ายเงินในวันหนึ่งๆเป็นประจำ(๓) ทำการตรวจสอบการคำนวณตัวเลขในการรับและการจ่ายเงินให้มียอดเงินคงเหลือถูกต้องเป็นประจำวัน(๔) ทำการเก็บรักษาเงินตามกำหนดวงเงินและระยะเวลาที่ได้รับอนุญาตให้เก็บรักษาเงินไว้ได้(๕)ควบคุมดูแลให้มีการนำเงินที่เกินวงเงินที่กำหนด และเกินระยะเวลาที่เก็บรักษาส่งฝากหน่วยการคลังหรือธนาคารทันทีข้อ ๘๔ หน่วยงานใดมีการเก็บรักษาเงิน ให้หัวหน้าหน่วยงานนั้นจัดให้มีตู้นิรภัยสำหรับเก็บรักษาเงินของการพาณิชย์ของกรุงเทพมหานครตู้นิรภัยให้มีกุญแจอย่างน้อยสองดอก แต่ละดอกมีลักษณะต่างกันโดยให้กรรมการเก็บรักษาเงินถือกุญแจคนละดอกกุญแจตู้นิรภัยตู้หนึ่งๆ โดยปกติให้มีอย่างน้อยสองสำรับให้หัวหน้าหน่วยงานมอบให้กรรมการเก็บรักษาเงินหนึ่งสำรับ นอกนั้นให้นำฝากหน่วยการคลังเก็บรักษาไว้ข้อ ๘๕ ให้กรรมการเก็บรักษาเงินเป็นผู้ถือกุญแจตู้นิรภัยในกรณีที่ตู้นิรภัยมีที่ใส่กุญแจสามดอกและมีกรรมการสามคน ก็ให้กรรมการถือกุญแจคนละดอกแต่ถ้าตู้นิรภัยมีที่ใส่กุญแจสองดอกแต่มีกรรมการสามคน ก็ให้กรรมการที่อาวุโสถือกุญแจคนละหนึ่งดอกและให้กรรมการอีกหนึ่งคนมีหน้าที่ประจำตราตู้นิรภัยแต่เพียงอย่างเดียวถ้ากรรมการเก็บรักษาเงินผู้ใดไม่สามารถปฏิบัติหน้าที่กรรมการได้ให้ผู้อำนวยการพิจารณาแต่งตั้งพนักงานที่เกี่ยวข้องให้เป็นกรรมการแทนชั่วคราวให้ครบจำนวนการแต่งตั้งผู้ที่จะเป็นกรรมการแทนจะแต่งตั้งไว้เป็นการประจำเพื่อปฏิบัติหน้าที่แทนชั่วคราวก็ได้ข้อ ๘๖ การส่งมอบและรับมอบกุญแจระหว่างกรรมการกับผู้ที่ได้รับมอบหมายให้ทำหน้าที่กรรมการแทนชั่วคราวตามข้อ๘๕ ให้กรรมการผู้ส่งมอบและกรรมการผู้รับมอบตรวจนับตัวเงิน และหลักฐานแทนตัวเงินซึ่งเก็บรักษาไว้ในตู้นิรภัยให้ถูกต้องตามรายงานเงินคงเหลือประจำวันแล้วบันทึกการส่งมอบและรับมอบ พร้อมกับลงลายมือชื่อกรรมการทุกคนไว้ในรายงานเงินคงเหลือประจำวันนั้นด้วยห้ามมิให้กรรมการมอบกุญแจให้ผู้อื่นทำหน้าที่กรรมการแทนเว้นแต่เป็นการมอบให้กรรมการซึ่งได้รับแต่งตั้งเป็นกรรมการแทนชั่วคราวตามข้อ ๘๕กรรมการจะต้องเก็บรักษากุญแจไว้ในที่ปลอดภัย อย่าให้สูญหายหรือให้ผู้ใดลักลอบนำไปพิมพ์แบบกุญแจได้ หากปรากฏว่ากุญแจหายหรือมีกรณีสงสัยว่าจะมีผู้ปลอมแปลงกุญแจให้ผู้อำนวยการสอบสวนแล้วรีบรายงานให้ประธานคณะกรรมการพิจารณาสั่งการโดยด่วนข้อ ๘๗ เมื่อสิ้นเวลารับจ่ายเงิน ให้พนักงานการเงินนำเงินที่จะเก็บรักษาและรายงานเงินคงเหลือประจำวันส่งมอบต่อคณะกรรมการเก็บรักษาเงินให้คณะกรรมการเก็บรักษาเงินร่วมกันตรวจสอบตัวเงินและหลักฐานแทนตัวเงินกับรายงานเงินคงเหลือประจำวันเมื่อปรากฏว่าถูกต้องแล้ว ให้นำเงินเข้าเก็บรักษาในตู้นิรภัย และให้กรรมการทุกคนลงลายมือชื่อในรายงานเงินคงเหลือประจำวันไว้เป็นหลักฐานรายงานเงินคงเหลือประจำวัน เมื่อกรรมการเก็บรักษาเงินได้ลงลายมือชื่อแล้วให้หัวหน้าหน่วยการคลังเสนอผู้อำนวยการเพื่อทราบในกรณีที่ปรากฏว่าเงินที่ได้รับมอบให้เก็บรักษาไม่ตรงกับจำนวนซึ่งแสดงไว้ในรายงานเงินคงเหลือประจำวันให้คณะกรรมการเก็บรักษาเงินและพนักงานการเงินผู้นำส่งร่วมกันบันทึกจำนวนเงินที่ตรวจนับได้นั้นไว้ในรายงานเงินคงเหลือประจำวันและลงลายมือชื่อกรรมการทุกคนพร้อมด้วยพนักงานการเงินผู้นำส่ง แล้วนำเงินเข้าเก็บรักษาในตู้นิรภัยแล้วให้กรรมการเก็บรักษาเงินรายงานให้ผู้อำนวยการทราบทันทีเพื่อพิจารณาสั่งการต่อไปข้อ ๘๘ เมื่อนำเงินเข้าเก็บในตู้นิรภัยแล้ว ให้กรรมการใส่กุญแจตู้นิรภัยให้เรียบร้อยแล้วลงลายมือชื่อบนกระดาษปิดทับหรือประจำตราครั่งหรือดินเหนียวของกรรมการแต่ละคนไว้บนเชือกผูกมัดตู้นิรภัยในลักษณะที่ตราประจำครั่งดินเหนียวหรือแผ่นกระดาษปิดทับจะต้องถูกทำลายเมื่อมีการเปิดตู้นิรภัยในกรณีที่ตู้นิรภัยตั้งอยู่ในห้องมั่นคงหรือกรงเหล็กการลงลายมือชื่อบนกระดาษปิดทับหรือประจำตราครั่งของกรรมการจะกระทำที่ประตูห้องมั่นคงหรือกรงเหล็กแต่เพียงแห่งเดียวก็ได้ในวันทำการถัดไป หากจะต้องนำเงินออกจ่าย ให้คณะกรรมการเก็บรักษาเงินมอบเงินเก็บรักษาทั้งหมดให้หัวหน้าหน่วยการคลังหรือพนักงานการเงินรับไปจ่ายโดยให้ลงลายมือชื่อรับเงินไว้ในรายงานเงินคงเหลือประจำวันก่อนวันทำการที่รับเงินไปจ่ายนั้นข้อ ๘๙ บรรดาเงินที่หน่วยงานได้รับกรรมสิทธิ์ ไม่ว่าจะได้รับตามกฎหมายหรือระเบียบข้อบังคับ หรือได้รับชำระตามอำนาจหน้าที่ หรือสัญญา หรือได้รับจากการให้ใช้ทรัพย์สินหรือเก็บดอกผลจากทรัพย์สินของทางการพาณิชย์ของกรุงเทพมหานคร ให้หน่วยงานที่ได้รับเงินนั้นนำส่งเป็นรายได้ของสำนักงานการพาณิชย์ของกรุงเทพมหานครทั้งสิ้นเว้นแต่จะมีกฎหมาย ระเบียบ หรือข้อบังคับกำหนดเป็นอย่างอื่นหน่วยงานใดได้รับเงินที่มีผู้มอบให้โดยมีวัตถุประสงค์เพื่อใช้จ่ายในกิจการของหน่วยงานนั้นหรือได้รับเงินที่เกิดจากทรัพย์สินซึ่งมีผู้มอบให้เพื่อหาดอกผลใช้จ่ายในกิจการของหน่วยงานนั้น ให้หน่วยงานดังกล่าวจ่ายเงินหรือก่อหนี้ผูกพันภายในวงเงินที่ได้รับได้โดยไม่ต้องนำส่งเป็นรายรับของการพาณิชย์ของกรุงเทพมหานคร ทั้งนี้ ให้ถือปฏิบัติตามกฎหมายระเบียบ หรือข้อบังคับที่การพาณิชย์ของกรุงเทพมหานครกำหนด แต่เมื่อได้ดำเนินการตามวัตถุประสงค์แล้วมีเงินเหลือจ่ายเท่าใดให้นำส่งเป็นรายรับของการพาณิชย์ของกรุงเทพมหานครต่อไปข้อ ๙๐ เมื่อปรากฏว่าหน่วยงานใดปฏิบัติเกี่ยวกับการรับเงินการนำส่งเงิน และการเก็บรักษาเงินไม่ถูกต้องตามระเบียบ ให้ผู้อำนวยการสั่งการให้ปฏิบัติให้ถูกต้องโดยด่วนหากปรากฏว่าเงินในความรับผิดชอบของหน่วยงานใดขาดบัญชีหรือสูญหายเสียหายเพราะการทุจริตหรือมีพฤติการณ์ที่ส่อไปในทางไม่สุจริตหรือเพราะเหตุหนึ่งเหตุใดซึ่งมิใช่กรณีปกติ ให้ผู้อำนวยการรีบรายงานพฤติการณ์ให้ประธานคณะกรรมการทราบโดยด่วนในกรณีที่เห็นว่าเป็นความผิดอาญาแผ่นดินก็ให้ฟ้องร้องดำเนินคดีแก่ผู้กระทำผิด และให้แต่งตั้งกรรมการขึ้นดำเนินการสอบสวนเพื่อพิจารณาหาตัวผู้รับผิดในทางแพ่งโดยด่วนหมวด๙การตรวจเงิน ข้อ ๙๑ ให้หน่วยงานแต่ละแห่งมีบัญชีและทะเบียนรับจ่ายรวมทั้งสรรพบัญชี หรือทะเบียนอื่นใดเท่าที่จำเป็น หรือตามที่ปลัดกรุงเทพมหานครกำหนดข้อ ๙๒ ทุกวันที่มีการรับจ่ายเงิน ให้หัวหน้าหน่วยการคลังรายงานจำนวนเงินรับจ่ายตลอดจนเงินคงเหลือและเงินฝากต่างๆ ให้หัวหน้าหน่วยงานทราบเป็นประจำทุกวัน และให้หัวหน้าหน่วยงานรายงานจำนวนเงินรับจ่ายตลอดจนเงินคงเหลือและเงินฝากต่างๆ ให้คณะกรรมการทราบเป็นประจำทุกเดือนข้อ ๙๓ เมื่อสิ้นปีงบประมาณให้หน่วยงานจัดให้มีการสำรวจรายละเอียดลูกหนี้และเจ้าหนี้ว่ามีจำนวนเงินคงค้างชำระหนี้อยู่กี่รายเป็นเงินทั้งสิ้นรายละเท่าใด รวมเป็นจำนวนรายและจำนวนเงินทั้งสิ้นเท่าใด แล้วแจ้งผู้อำนวยการทราบเพื่อประกอบการทำรายงานการรับจ่ายเงินประจำปีข้อ ๙๔ เมื่อสิ้นปีงบประมาณ ให้หน่วยงานที่มีหน้าที่รับและจ่ายเงินจัดทำงบเงินรายรับรายจ่ายของกิจการที่ได้กระทำในรอบปีงบประมาณกับรายงานการเงิน รายรับจริงและรายจ่ายจริงเทียบกับงบประมาณเสนอประธานคณะกรรมการสำหรับการจัดทำงบแสดงฐานะการเงินและงบรายรับรายจ่ายแสดงผลของกิจการที่ได้กระทำในรอบปีงบประมาณกับรายงานการเงินรายรับจริง และรายจ่ายจริงเทียบกับงบประมาณ ให้หน่วยการคลังจัดทำให้เสร็จสิ้นภายในกำหนดหกสิบวันนับแต่วันสิ้นปีงบประมาณเสนอประธานคณะกรรมการแล้วส่งให้สำนักการคลังและสำนักงานตรวจเงินแผ่นดินแห่งละหนึ่งชุดข้อ ๙๕ ให้ผู้ว่าราชการกรุงเทพมหานครมีอำนาจควบคุมการตรวจสอบบัญชีการเงินของการพาณิชย์ของกรุงเทพมหานครในการตรวจสอบบัญชีเป็นอำนาจของสำนักงานตรวจเงินแผ่นดินเพื่อทำการตรวจสอบและให้คำรับรองงบแสดงฐานะการเงินงบรายรับรายจ่าย และรายงานการเงิน รายรับ รายจ่ายจริงเทียบกับงบประมาณตามความในข้อ๙๔ในกรณีที่การพาณิชย์ของกรุงเทพมหานครต้องจ่ายเงินจ้างสมทบในการตรวจสอบบัญชีให้สำนักงานตรวจเงินแผ่นดินให้คณะกรรมการเป็นผู้พิจารณากำหนดเงินจ้างสมทบค่าสอบบัญชีหมวด๑๐การส่งและการแบ่งกำไรสุทธิ ข้อ ๙๖ การส่งและการแบ่งกำไรสุทธิประจำปี ให้ดำเนินการได้ในกรณีดังต่อไปนี้(๑) เพื่อส่งเป็นรายได้ให้กรุงเทพมหานคร(๒) เพื่อใช้เป็นเงินสมทบทุนดำเนินการและขยายกิจการ(๓) เพื่อจ่ายเป็นเงินบำเหน็จรางวัลประจำปีแก่คณะกรรมการที่ปรึกษาคณะกรรมการและพนักงาน(๔) เพื่อการสาธารณกุศล(๕) เพื่อสนับสนุนกิจการหรืองานของกรุงเทพมหานครการส่งและการแบ่งกำไรสุทธิประจำปีตามวรรคหนึ่ง ให้เป็นไปตามมติของคณะกรรมการโดยความเห็นชอบของผู้ว่าราชการกรุงเทพมหานครหมวด๑๑เบ็ดเตล็ด ข้อ ๙๗ ในกรณีที่มีเหตุพิเศษสมควรปฏิบัติเป็นอย่างอื่นหรือที่ไม่มีกำหนดไว้ตามระเบียบนี้ให้เสนอผู้ว่าราชการกรุงเทพมหานครพิจารณาสั่งการเป็นคราวๆไปหมวด๑๒บทเฉพาะกาล ข้อ ๙๘ การรับเงิน การเบิกจ่ายเงิน การเก็บรักษาเงินการนำส่งเงิน การตรวจเงิน และการจัดสรรผลกำไรประจำปีของการพาณิชย์ของกรุงเทพมหานครที่อยู่ในระหว่างดำเนินการและยังไม่แล้วเสร็จในวันที่ระเบียบนี้ใช้บังคับให้ดำเนินการตามระเบียบของสถานธนานุบาลกรุงเทพมหานครและสำนักงานตลาดกรุงเทพมหานครต่อไปจนกว่าจะดำเนินการแล้วเสร็จทั้งนี้ ให้หมายความรวมถึง บรรดาแบบพิมพ์ เอกสารสมุดบัญชีและทะเบียนต่างๆ ที่ใช้ในการเบิกและจ่ายเงินประกาศณ วันที่ ๑๑ พฤศจิกายน พ.ศ. ๒๕๔๘อภิรักษ์โกษะโยธินผู้ว่าราชการกรุงเทพมหานครนันทนา/ผู้จัดทำ๙ มกราคม ๒๕๔๙[๑] ราชกิจจานุเบกษาเล่ม ๑๒๒/ตอนที่ ๑๒๓ ง/หน้า ๑/๒๗ ธันวาคม ๒๕๔๘